שאול בצר

שאול בצר (נולד ב-30 בספטמבר 1967) הוא במאי, תסריטאי וסופר ישראלי.

==ביוגרפיה==
בצר הוא יליד נהלל, בנם של מוקי בצר ונורית גפן בצר. עם גיוסו לצה"ל התנדב בצר לסיירת מטכ"ל, ולאחר טירונות צנחנים עבר מסלול הכשרה כלוחם ביחידה. לאחר שחרורו מצה"ל השלים תואר ראשון בקולנוע וטלוויזיה באוניברסיטת תל אביב.

בצר ביים וכתב (יחד עם רועי ארד) את הסרט המוקומנטרי "זהירות מצלמה" (2002). הסרט מגולל את סיפור חייו הפיקטיבי של במאי המתיחות הראשון בישראל אשר מתח את בן-גוריון.
הסרט שודר בערוץ 2 (קשת) ונחשב לסרט המוקומנטרי הראשון ששודר ב"פריים טיים" בישראל.

בשנת 2003 הקים בצר את ערוץ הווידאו של פורטל האינטרנט נענע ויצר (יחד עם יובל שגב) את הדמות של רנו פסקאל שהפך במהירות לקאלט. בשנת 2004, אחרי שעזב את פורטל נענע והקים את חברת אנטנה הפקות, יצר יחד עם ארז הימן את התוכנית "עולמו של רנו פסקאל" ששודרה במשך שלוש עונות בערוץ ביפ.

ב-2004 יצר במסגרת אנטנה הפקות את הסדרה האינטרנטית "טופי והגורילה" עבור אתר שיתוף הווידאו FLIX שהפכה לאחת ההצלחות הגדולות באינטרנט. בעקבות ההצלחה הופקו 12 פרקים עבור ערוץ ביפ.

ב-2005 ביים את הסרט "הראיון האחרון עם דודו גבע" ומספר פרקים בתוכנית התרבות "נספח תרבות" עם דב אלפון.

בשנת 2006 ביים וכתב (יחד עם רועי ארד ויוני רז פורטוגלי) את הסדרה המוקומנטרית "החיים האמיתיים" ששודרה בערוץ 10. "החיים האמיתיים" היא פרודיה על תוכניות ריאליטי ותופעת הסלבריטאים. בסדרה כיכבו אביב גפן, אסי דיין וטוביה צפיר. הסדרה זכתה במקום הראשון בפסטיבל מוקומנטה הבינלאומי בירושלים.

ב-2008 הפיק בצר במסגרת אנטנה הפקות את הסדרה הדוקומנטארית הקומית "התחתנתי עם כדורגלן" ששודרה בערוץ 2 (רשת). ב-2009 את הסרט הדוקומנטארי "סקייט-אוף-מיינד" על תרבות הסקטבורד בישראל ששודר בערוץ 8.

ב־2012 הפיק שאול בצר את הסרט "מותר להיות סנטימנטאלי - נתן בעקבות אלתרמן" על המשורר נתן אלתרמן עבור ערוץ 1.

ב־2014 התפרסם רומן הביכורים שלו "בלש זמני". כשנה לאחר יציאתו לאור זכה למעמד של "ספר זהב" על מכירה של למעלה מ-20 אלף עותקים.

ב־2014 ביים שאול בצר את הסרט הדוקומנטרי "המוזות של בשביס זינגר" על צבא המתרגמות של הסופר יצחק בשביס זינגר עבור הערוץ יס-דוקו. הקרנת הבכורה של הסרט התקיימה בפסטיבל הסרטים הבינלאומי בחיפה.

ב-2015 ביים שאול בצר את הסרט הדוקומנטרי "גיבור העל העברי" סרט על תולדות הקומיקס בישראל. הסרט נבחר לפתוח את פסטיבל אפוס - הפסטיבל הבינלאומי לסרטי תרבות ואמנות.

ב-2016 יצא ספר ההמשך ל"בלש זמני" בהוצאת ידיעות אחרונות. שם הספר: "בלש זמני – טעות כפולה".

==אילן יוחסין==

== קישורים חיצוניים ==
* 
 
* [http://www.antenna.co.il אתר הבית של אנטנה הפקות]
* [http://www.text.org.il/index.php?book=1401019 הספר "בלש זמני" באתר טקסט]
* [http://www.yekum.org/2016/09/לוחם-סיירת-מטכל-בלש-וסופר-שיחה-עם-שאול/ אלי אשד - לוחם סיירת מטכ"ל, בלש וסופר: שיחה עם שאול בצר]
* [http://www.haifaff.co.il/Movie%20Info.php?id=7807 הסרט "המוזות של בשביס זינגר" בפסטיבל הסרטים בחיפה]
* 
* 
* 
* 
* [http://www.youtube.com/watch?v=yAOE5V4rTUg&feature=player_embedded קטע מתוך הראיון האחרון עם דודו גבע]
* [http://www.mako.co.il/humor-bip/shows-toffee טופי והגורילה באתר של מאקו]
* [http://www.third-ear.com/p_prod.aspx?id=34277 "זהירות מצלמה" באוזן השלישית]
* [http://www.cinema.co.il/movies/movie.aspx?movieId=12525 גיבור העל העברי] פסטיבל אפוס
* [https://www.e-vrit.co.il/בלש_זמני__טעות_כפולה-details.aspx בלש זמני – טעות כפולה] באתר עברית

== הערות שוליים ==

קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:לוחמי סיירת מטכ"ל
שאול
שאול
קטגוריה:נהלל: אישים
קטגוריה:משפחת גפן
קטגוריה:ישראלים שנולדו ב-1967